Sy is skaam, intens, sjarmant... en besonder talentvol. Anna Kruger leef vir en met musiek. Soggends is sy bedrywig as musiekonderwyseres by die Vereenigingse Tegniese en Kommersiële Hoërskool. Gedurende die middae en saans gee sy privaatlesse aan huis terwyl sy self ook al die tyd verder studeer.
Anna het met klavierlesse begin toe sy nege jaar oud was. En daar het haar groot liefde vir die vermaaklikheidswêreld. begin. Op skool reeds het sy 'n lang string eerste pryse begin wen. Later jare het sy sewe keer na mekaar die eerste prys gewen by die Margate Talentwedstryde en in Durban het sy eerste ge-eindig tussen sewentig ander deelnemers.
Musiek het by haar 'n lewenswyse geword... dit is nie net sommer 'n tydverdryf nie. Sy skep ook. Haar talle liedjies, maar veral die musiek en woorde vir die geslaagde rolprent Môre Môre is voldoende voorbeeld daarvan. In die vroeë stadium het sy reeds 'n temalied geskryf vir die T.V.-produksie "Die KIok", en die temalied vir die rolprent "AFSPRAAK IN DIE KALAHARI" self gesing.